
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του από 15.1.1986 Π.Δ/τος «Έγκριση του ρυμοτο¬ 
μικού σχεδίου και καθορισμός όρων και περιορισμών δόμησης 
της βιομηχανικής περιοχής της Ελληνικής Τράπεζας Βιομηχα¬ 
νικής Αναπτύξεως Α.Ε. (ΕΤΒΑ Α.Ε.) που βρίσκεται στα διοικη¬ 
τικά όρια της κοινότητας Σταυροχωρίου του νομού Κιλκίς (Δ' 


126) ... 1 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Τροποποίηση του από 15.1.1986 Π.Δ/τος «Έγκριση του ρυμοτομικού 
σχεδίου και καθορισμός όρων και περιορισμών δόμησης της βιομη¬ 
χανικής περιοχής της Ελληνικής Τράπεζας Βιομηχανικής Αναπτύ¬ 
ξεως Α.Ε. (ΕΤΒΑ Α.Ε.) που βρίσκεται στα διοικητικά όρια της κοι¬ 
νότητας Σταυροχωρίου του νομού Κιλκίς (Δ' 126). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 (παρ. 2 και 3) του Ν. 742/1977 
«Περί τροποποιήσεως και σύμπληρώσεως του Ν. 4458//1965 «Περί 
βιομηχανικών περιοχών και ρυθμίσεως συναφών θεμάτων» (Α’ 319). 

2. Τις διατάξεις του άρθρου 2 (παρ. 3) του Ν. 947/1979 «Περί οικι¬ 
στικών περιοχών» (Α' 169). 

3. Τις διατάξεις των άρθρων 7, 8 και 9 του Ν. 1577/1985 «Γενικός 
Οικοδομικός Κανονισμός» (Α' 210) όπως τροποποιήθηκαν με το άρθρο 
1 (παρ. 3, 4) του Ν. 1772/1988 «Τροποποίηση διατάξεων του Ν. 
1577/1985 «ΓΟΚ» και άλλες σχετικές διατάξεις» (Α' 91). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεισς των άρθρων 23 (παρ. 1 εδ. ιδ και ιστ) του Ν. 
1558/1985 «Κυβέρνηση και Κυβερνητικά Όργανα» (Α' 137). 

6. Τις διατάξεις των άρθρων 9, 10 (παρ. 3) και 13 του Π.Δ/τος 
437/1985 «Καθορισμός και ανακατανομή των αρμοδιοτήτων των 
Υπουργείων» (Α' 157). 

7. Τις διατάξεις των άρθρων 1 (εδ. α) και 2 παρ. 1 κεφ. Β του Π .Δ/ 
τος 456/1985 «Μεταφορά αρμοδιοτήτων υπηρεσιών και προσωπικού 
στα Υπουργεία Περιβάλλοντος, Χωροταξίας και Δημοσίων Έργων, 
Βιομηχανίας, Ενέργειας και Τεχνολογίας κλπ.» (Α’ 163). 

8. Τις διατάξεις του Π.Δ/τος 229/1986 «Σύσταση και οργάνωση 


της Γενικής Γραμματείας Βιομηχανίας» (Α' 96), όπως τροποποιήθηκε 
με τις διατάξεις του υπ’ αριθ. 396/1989 Π.Δ/τος «Οργανισμός της Γε¬ 
νικής Γραμματείας Βιομηχανίας» (Α' 172). 

9. Την υπ’ αριθ. Υ 1074/14.5.1990 (ΦΕΚ 326/Β/16.5.90) από¬ 
φαση του Πρωθυπουργού και Υπουργού Βιομηχανίας, Ενέργειας και 
Τεχνολογίας σχετικά με την ανάθεση αρμοδιοτήτων στον Υφυπουργό 
Βιομηχανίας, Ενέργειας και Τεχνολογίας Βασίλειο Μαντζώρη. 

10. Τις διατάξεις του από 10.4.1981 Π.Δ/τος «Περί καθορισμού 
των όρων και περιορισμών δομήσεως βιομηχανικών περιοχών της χώ¬ 
ρας κειμένων εκτός των ρυμοτομικών σχεδίων των πόλεων και εκτός 
των ορίων των νομίμως υφισταμένων προ του έτους 1923 οικισμών» 
(Δ' 227). 

11. Την 546/1989 γνωμοδότηση του Κεντρικιού Συμβουλίου Χω¬ 
ροταξίας, Οικισμού και Περιβάλλοντος. 

12. Την 340/1990 γνωμοδότηση του Συμβουλίου της Επικρά¬ 
τειας, με πρόταση του Υπουργού Περιβάλλοντος, Χωροταξίας και Δη¬ 
μοσίων Έργων και του Υφυπουργού Βιομηχανίας, Ενέργειας και Τε¬ 
χνολογίας, αποφασίζουμε: 

Άρθρο 1 

Το από 15.1.1986 Π.Δ/γμα «Έγκριση του ρυμοτομικού σχεδίου 
και καθορισμός όρων και περιορισμών δόμησης, της βιομηχανικής πε¬ 
ριοχής της Ελληνικής Τράπεζας Βιομηχανικής Αναπτύξεως Α.Ε. 
(ΕΤΒΑ Α.Ε.) που βρίσκεται στα διοικητικά όρια της κοινότητας Σταυ¬ 
ροχωρίου του νομού Κιλκίς» (Δ’ 126), τροποποιείται ως ακολού¬ 
θως: 

1. Τροποποιείται η χρήση των οικοδομικών τετραγώνων 5 και 6 που 
καθορίστηκαν ως βιοτεχνικά με το άρθρο 1 του παραπάνω Π.Δ/τος με 
την μετατροπή τους σε βιομηχανικά. 

2. Οι όροι και περιορισμοί δόμησης που καθορίστηκαν με το άρθρο 3 
του ως άνω Π.Δ/τος τροποποιούνται και καθορίζονται κατά τομείς Α, Β 
και Γ όπως φαίνονται στο σχετικό πρωτότυπο διάγραμμα σε κλίμακα 
1:2000 που θεωρήθηκε από τον Προϊστάμενο της Διεύθυνσης Τοπο¬ 
γραφικών Εφαρμογών με την υπ’ αριθ. 53660/1990 πράξη του και 
αντίτυπό του σε φωτοσμίκρυνση δημοσιεύεται με το παρόν διάταγμα, 
ως εξής: 

I) Τομέας Α’: Περιλαμβάνει τα οικοδομικά τετράγωνα με αριθμούς 
7α, 7β, 8α, 8β, που προορίζονται για αυτοστέγαση βιοτεχνών. 

1. Ελάχιστο πρόσωπο: Είκοσι (20) μέτρα. 

- Ελάχιστο εμβαδόν: Χίλια (1000) τ. μέτρα. 

2. Μέγιστο ποσοστό κάλυψης: Εξήντα τοις εκατό (60%) της επιφά¬ 
νειας των οικοπέδων. 

3. Συντελεστής δόμησης: Δύο και τέσσερα δέκατα (2,4). 

4. Μέγιστο επιτρεπόμενο ύψος των κτιρίων: Είκοσι (20) μέτρα. 

5. Η ελάχιστη απόσταση μεταξύ κτιρίων που ανεγείρονται στο ίδιο 
οικόπεδο ορίζεται σε πέντε (5) μ. εκτός αν προκύπτουν μεγαλύτερες 
αποστάσεις (Δ) σύμφωνα με το «ΓΟΚ». 

II) Τομέας Β: Περιλαμβάνει τα οικοδομικά τετράγωνα με αριθμούς: 
1,2,3, 4, 5, 6, 10, 11, 12, 13 και 14 που προορίζονται για την ανέ¬ 
γερση βιομηχανικών κτιρίων. 

1. Ελάχιστο πρόσωπο: Τριάντα (30) μέτρα. 

- Ελάχιστο εμβαδόν: Δύο χιλιάδες (2000) τ. μέτρα. 

2. Μέγιστο ποσοστό κάλυψης: Εξήντα τοις εκατό (60%) της επιφά¬ 
νειας των οικοπέδων. 

3. Συντελεστής δόμησης: Δύο (2). 

4. Μέγιστο επιτρεπόμενο ύψος των κτιρίων: Είκοσι τέσσερα (24) μ. 

5. Η ελάχιστη απόσταση μεταξύ κτιρίων που ανεγείρονται στο ίδιο 
οικόπεδο ορίζεται σε πέντε (5) μέτρα εκτός αν προκύπτουν μεγαλύτερες 
αποστάσεις (Δ) σύμφωνα με το «ΓΟΚ». 

III) Τομέας Γ: Περιλαμβάνει το οικοδομικό τετράγωνο με αριθμό 9 
που προορίζεται για την ανέγερση κτιρίων κοινοχρήστων εξυπηρετή¬ 
σεων και τη διαμόρφωση οργανωμένου πράσινου. 

1. Τα οικόπεδα του τομέα αυτού θεωρούνται άρτια και οικοδομήσιμα 
με όποιες διαστάσεις και εμβαδόν διανέμονται από τον αρμόδιο φορέα. 

2. Μέγιστο ποσοστό κάλυψης: Τριάντα τοις εκατό (30%). 

3. Συντελεστής δόμησης: Οκτώ δέκατα (0,8). 

4. Μέγιστο επιτρεπόμενο ύψος των κτιρίων: Ένδεκα (11) μέτρα. 


5. Η απόσταση μεταξύ των κτιρίων που ανεγείρονται στο ίδιο οικό¬ 
πεδο ορίζεται σύμφωνα με το «ΓΟΚ». 

IV) Και για τους τρεις τομείς ισχύουν τα παρακάτω: 

α. Παρεκκλίσεις για το μέγιστο ύψος ειδικών κατασκευών που είναι 
αναγκαίες για τη λειτουργία των εγκαταστάσεων όπως γερανογέφυρες, 
αποθήκες σιτηρών (σιλό), καπνοδόχοι, πύργοι ψύξεως, υδατόπυργοι 
κλπ, δίνονται σύμφωνα με το άρθρο 21 του Ν. 1577/1985 (ΓΟΚ). 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 23 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΣΤΕΦΑΝΟΣ ΜΑΝΟΣ 

Έγκριση μεταφοράς συντελεστή δόμησης διατηρητέου. ακινήτου που 
βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών εις εμβαδά κατά την εφαρμογή του Ν. 880/1979 {Α' 
138), όπως τροποποιήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’ αρ. 367/1987 Π.Δ/γμα (Α’ 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Αί 
57). 

5. Τις διατάξεις του εδαφ. ιδ της παραγρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

6. Την υπ’ αρ. 2037/1989 πράξη συναίνεσης, ενώπιον του συμβο¬ 
λαιογράφου Αθηνών Αθανασίου Δημ. Πετράκη, του Ευαγγέλου Μιχα- 
λοπούλου που ενεργεί ως πληρεξούσιος και για λογαριασμό των Αθανα¬ 
σίου, Λυδίας και Φοίβης Στριμενοπούλου, αποκλειστικών κυρίων τ§υ 
παρακάτω περιγραφομένου ακινήτου. 

7. Την υπ’ αρ. 69478/3.11.1987 αίτηση του Ευαγγέλου Μιχαλο- 
πούλου για την έκδοση τίτλου μεταφοράς συντελεστή δόμησης. 

8. Την υπ αρ. 140/1989 γνωμοδότηση του Κεντρικού Συμβουλίου 
Χωροταξϊας,Οικισμού και Περιβάλλοντος. 

9· Την υπ αρ. 59952/6.10.1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης. 

10. Την κατόπιν αυτοψίας της υπαλλήλου Νικολέττας Χριστοφίλου 
επιβεβαίωση των εμπλεκομένων στον υπολογισμό του μεταφερομένου 
συντελεστή δόμησης στοιχείων του ακινήτου, που βρίσκεται εντός του 
ρυμοτομικού σχεδίου Αθηνών επί των οδών Κάνιγγος 15 και Βερανζέ- 
ρου.2, με πρόταση του Υπουργού Περιβάλλοντος, Χωροταξίας και Δη¬ 
μοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του διατηρητέου 


ακινήτου, (βαρυνομένου) που βρίσκεται εντός του ρυμοτομικού σχεδίου 
Αθηνών, επί των οδών Κάνιγγος 15 και Βερανζέρου 2 και έχει χαρα- 
κτηρισθεί ως διατηρητέο με το από 17.10.1984 (Δ’ 28/14.1.1985) 
Π.Δ/γμα και του οποίου την αποκλειστική κυριότητα έχουν οι παρα¬ 
πάνω αιτούντες τη μεταφορά συντελεστή δόμησης Αθανάσιος θ. Στρι- 
μενόπουλος, Λυδία Α. Στριμενοπούλου και Φοίβη Α. Στριμενοπούλου 
όπως το βαρυνόμενο ακίνητο φαίνεται με στοιχεία Α, Β, Γ, Δ, Ε, Ζ, Η, 
Θ, 1, Α στο σχετικό πρωτότυπο διάγραμμα σε κλίμακα 1:200, που έχει 
θεωρηθεί από τον Προϊστάμενο της Διεύθυνσης Τοπογραφικών Εφαρ¬ 
μογών με την υπ’ αριθ. 48869/1990 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν οικοπέδου: 345,75 μ2. 

β. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 5,4. 

γ. Ποσοστό κάλυψης: 70%. 

δ. Δομήσιμη επιφάνεια που αντιστοιχεί σ’ αυτό: 345,75 X 5,4 = 
1867,05 μ2. 

ε. Δομημένη επιφάνεια: 1439,84 μ2. 

στ. Μεταφερομένη δομήσιμη επιφάνεια: 427,21 μ2 (1867,05 - 
1439,84 = 427,21 μ2) από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Αθανασίου Θ. Στριμενοπούλου Λυδίας Α. Στριμενοπούλου 
και Φοίβης Α. Στριμενοπούλου για εμβαδόν 427,21 μ2 από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Ιουλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΣΤΕΦΑΝΟΣ ΜΑΝΟΣ 

